
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТЕРРИТОРИЙӖНЧЕ 
КОММУНАЛЛӐ ХЫТӐ КАЯШСЕНЕ ТЫТКАЛАС 
ӖҪРИ ҪӐМӐЛЛӐХ ПАРАКАН ТАРИФСЕМ ҪИНЧЕН" 
САККУНӖН 3 ТАТА 6 СТАТЙИСЕНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи чӳк уйӑхӗн 28-мӗшӗнче
йышӑннӑ

Статья 1
Чӑваш Республикин "Чӑваш Республикин территорийӗнче коммуналлӑ хытӑ каяшсене тыткалас ӗҫри ҫӑмӑллӑх паракан тарифсем ҫинчен" 2024 ҫулхи ҫӗртме уйӑхӗн 14-мӗшӗнчи 38 №-лӗ саккунне ("Республика" хаҫат, 2024, ҫӗртме уйӑхӗн 27-мӗшӗ) ҫакӑн пек улшӑнусем кӗртес:
1) 3 статьяра "Чӑваш Республикин ял ҫӗрӗнчи халӑх пурӑнакан вырӑнсен территорийӗнче харпӑр хӑй вӑйӗпе лартнӑ пурӑнмалли ҫуртсенче пурӑнакан" сӑмахсене "Чӑваш Республикин территорийӗнче харпӑр хӑй вӑйӗпе лартнӑ пурӑнмалли ҫуртсенче, нумай хваттерлӗ ҫуртсенчи пурӑнмалли пӳлӗмсенче пурӑнакан" сӑмахсемпе улӑштарас;
2) 6 статьяра "2025 ҫулхи чӳк уйӑхӗн 30-мӗшӗччен" сӑмахсене "2026 ҫулхи авӑн уйӑхӗн 30-мӗшӗччен (авӑн уйӑхӗн 30-мӗшне кӗртсе)" сӑмахсемпе улӑштарас.

2 статья
1. Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 
2. Чӑваш Республикин "Чӑваш Республикин территорийӗнче коммуналлӑ хытӑ каяшсене тыткалас ӗҫри ҫӑмӑллӑх паракан тарифсем ҫинчен" 2024 ҫулхи ҫӗртме уйӑхӗн 14-мӗшӗнчи 38 №-лӗ саккунӗн (ҫак Саккунпа улшӑнусем кӗртнӗ) 3 статйин  положенийӗсемпе, Чӑваш Республикинче хуласен территорийӗнче харпӑр хӑй вӑйӗпе лартнӑ пурӑнмалли ҫуртсенче, Чӑваш Республикин территорийӗнче нумай хваттерлӗ ҫуртсенчи пурӑнмалли пӳлӗмсенче ялан е ытларах вӑхӑт хушши пурӑнакан физически сӑпатсене Чӑваш Республикин территорийӗнче коммуналлӑ хытӑ каяшсене тыткалас ӗҫре ҫӑмӑллӑх паракан тарифсемпе усӑ курма право парас пайра, 2025 ҫулхи раштав уйӑхӗн 1-мӗшӗнчен пуҫласа усӑ кураҫҫӗ. 

	Чӑваш Республикин
Пуҫлӑхӗ
	
О. Николаев

